114 NÉMELY JEGYZETEK A LEPKE-GYŰJTÉSRŐL. 



kat szorgalmatosan összefogni. Kertekben vagy rétek szélein igen 

 jó, árnyékos helyen egynehány deszkát a földre úgy leteríteni, 

 hogy egy kis hézag maradjon közte és azon deszkán : az alsó 

 részét Noctuák végett meg kell vizsgálni. 



Midőn sokáig tartó szárazság van, lehet éjjel kutak mellett 

 és nedves helyeken Noctuákat találni ; ilyen időben jó, a gyümölcs 

 vagy erdei fáknak derekát vízzel bekenni, s este megvizsgálni. 



Az álló száraz fáknak leváló héja alatt Amphypira speciesek 

 szoktak élni ; mélyebb árkokban, a vízmosásoknál, a hol a föld 

 egymástól repedezve elválik, az ily repedésekben is szoktak ritkább 

 Noctuák tartózkodni. 



Régi épületekben, filagóriákban, gunyhókban, palánkokon, 

 gyakran lehet nappal a legjobb Noctuákat ülve találni. 



Kopár hegyek oldalain es vizenyős mezőkön nappal, kivált 

 júliusban, a fűből lehet a Noctuákat felverni, melyek rövid repülé- 

 sek után, ismét a fűbe leülnek s itt őket meg lehet fogni. 



A Tilia virágzását leginkább használni kell Noctuák végett. 

 Legjobb este vagy éjjel, midőn már hideg van, 10 — 11 órakor 

 az olyan kisebb Tilia alá lepe'dőket teríteni, s a virágos ágakat 

 lassan megverni, akkor a Noctuák merevedve vannak és a lepe- 

 dőre hullván, majdnem mozdulatlanul maradnak. 



Ösz felé, midőn a szilva érik, igen jó száraz apró fácskákra 

 felhasogatott szilvákat rakni, s a szilvával fa ágait megkenni, 

 erre a Noctuák nagy vágyással jönnek, hol őket lámpásnál meg- 

 lehet részszerint fogni, részszerint parapléra rázni. 



Tavaszkor a gyümölcsfák derekán mindég az árnyékos olda- 

 lon szoktak Noctuák ülni ; szintén temetőkben a kereszteken és 

 a monumentumok árnyékos oldalain kivált reggel lehet Noctuákat 

 találni. A kősziklákat s fáknak derekait, nappal össze-vissza korholni.' 

 a honnan is gyakran ritka Noctuák repülnek el. 



Első tavaszkor némely barkásvirágú fáknak barkáin estve 

 lehet Noctuákat fogni, nappal pedig a fiatal barkákban hernyókat 

 találni. Erdős s fás helyeken, kivált a hol tölgy- és makkfák vannak, 

 nyár közepén ezekből, ha nedve folyik, ezen a nedven nappal 

 különféle bogarakat és Sésiákat, Papiliokat, éjszaka pedig Noctuá- 

 kat lehet találni. 



Frivaldszky Imre. 



